ยุ่ง
โดย...ทีมข่าวการเงินโพสต์ทูเดย์
9 ก.ค. 2558

โดย...ทีมข่าวการเงินโพสต์ทูเดย์
ยิ่งใกล้จะไปก็ยิ่งยุ่งตัวเป็นเกลียวหัวเป็นนอต สำหรับ ณรงค์ชัย ว่องธนะวิโมกษ์ รองกรรมการผู้จัดการใหญ่ สายกลยุทธ์และการเงิน ธนาคารซีไอเอ็มบี ไทย ที่กำลังจะย้ายฟากไปเป็นซีเอฟโอ การบินไทย ช่วงกลางเดือนนี้
งานที่ต้องเคลียร์ก่อนไปว่ายุ่งแล้ว แต่ปาร์ตี้เลี้ยงส่งนี่ยุ่งกว่าเยอะ เพราะเพื่อนเยอะทั้งสายแบงก์ สาย วปอ. สาย สวปอ.มส. ช่วงนี้เลยต้องวิ่งรับนัด 2 งานในวันเดียวกัน ได้เฮฮาก่อนเริ่มงานใหม่
เพราะย้ายค่ายยุคเจ้าจำปีปฏิรูปใหญ่ ให้คนนอกเข้ามาหลายตำแหน่งเป็นครั้งแรกแบบนี้ รับรองว่าไปแล้วเหนื่อยแน่ๆ